have s
derven Ende nae dien bij cleernissen des voirs peets en
denijs bevonden is dat hen de voirs twee porceelen
toebehoirden Es bijden raide vander stad uuytgesproken
dat hen deselve twee pceele volgen sulle ende dande
stucken sulle de voirs ontcleercoopen sculd sijn taenveerden
en dair op den selve henr als geleyt volle betalinge
te doene behalve dat hen de voirs henr dair aen sal
cortten tghene des de voirs twee stucken wert sijn
nae taxatie van scatters hen des verstaen in s opid
sceptebr xx
Vander questien ierst geport inde banck voir meye en scepen
van loeven dair nae voir den raide vander stad tusschen
jane de have als man en moboir der wed jasps wijlen
van overwinge die alhier beclaecht hadde en doen hachten
matheeuse van hoeberge ter eender en den selve matheeuse
ter ande zijden Aldair de voirs jan te kynne gaf dat de
voirs wijlen jasp tegen den selve matheeuse gecocht
hadde tderdel van eene beempde geleg te libbeke dair
de voirs jasp oic een dezdel inne hadde voir de some
van thien ryns guld eens dair op deselve matheeus
vand voirs wijlen jasp gehadt hadde eene coeye voir
seven ryns guld deleste die deselve jasp hadde en
dande drie ryns guld was matheeus jaspaen tacht vanden
huen vand derdendeele vand beempde des voirs jasps
dwelc hij in huerigen gehadt hadde en geedt met sijne
beesten ende dair op hadde de voirs matheeus jaspen
geloeft in sijn derdel te goeden voir hof en hee begende
dat alsoe van hem volbracht en voldaen te hebben
dai voe hij hem beclaecht hadde en alsoe voir de clachte
doen houden dair teg de voirs matheeus hem verantwden
seyde bekynnen genoech dat hij dair op een coe gehadt
hadde mair die en was hem mair gepresen op acht
vons guld ende vand huen vanden denderdeele vand
beempde des voirs jasps oft dat hij dien met sijne beeste
geedt soude hebbe ontkinde hij hem geheel en en bekinde
hem dair af niet sculdich te sijne mair seyde dat vorwde
was dat hem de voirs jas bove de coe die hij gehadt
hadde noch geve soude vijf peets en dan soude hij hem
de guedinge gedaen hebben mair want dit geschiet